Amerikoansche Moagdneilandn

D' Amerikoansche Moagdneilandn (Iengels: United States Virgin Islands) zyn een eilandgebied van de Verênigde Stoatn, e groep eilandn in de Caraïbn. Geografisch moakn ze dêel uut van de Moagdneilandn in de Klêene Antiln, tegoare met de Britsche en Spoansche Moagdneilandn. Vroeger woarn ze Deens-West-Indië, moa Denemarkn hè z' in 1916 verkocht an de Verênigde Stoatn.

D' Amerikoansche Moagdneilandn bestoan uut d' hoofdeilandn Saint Croix (Sint-Kruus), Saint John (Sint-Jan), Saint Thomas en 't klindere Water Island met doarround nog e stik of 50 klêene eilandjes. Ze lign in den Atlantischn Oceoan oungeveer 64 km ten ôostn van Puerto Rico en ten westn neffest de Britsche Moagdneilandn. De totoale ippervlakte bedroagt 346,4 km². D' hoofdstad van 't gebied  is Charlotte Amalie ip 't eiland Saint Thomas. 

De nateure wordt vor e grôot dêel beschermd in 't Virgin Islands National Park. 't Is in 1956 ipgericht en 't bestoat uut boain mè kristalhelder woater, koroalrifn en witte zandstrandn. In de tropische busschn groein der mêer of 800 plantesôortn. De mêeste van d' eilandn zyn vulkanisch van ôorsproung en heuvelachtig. 
 Externe koppeliengn 
VI.gov of Gov.vi - Officiële website 
Touristische website 
West-Vlaams was ooit de voertaal op de Amerikaanse Maagdeneilanden